open-index/open-wikipedia-markdown huggingface dataset:
নীলমণি ন্যায়ালঙ্কার

**মহামহোপাধ্যায় নীলমণি ন্যায়ালঙ্কার**, সি.আই.ই ( ৮ ডিসেম্বর ১৮৪০ - ২৬ মে ১৯০৮ ) ছিলেন একাধারে ভারতীয় বাঙালি কবি, সাহিত্যিক, ঐতিহাসিক, অনুবাদক ও প্রত্নতাত্ত্বিক। সংস্কৃত ভাষায় পারদর্শিতার জন্য তিনি *ন্যায়ালঙ্কার* উপাধিতে ভূষিত হন এবং ১৮৯৮ খ্রিস্টাব্দে ব্রিটিশ রাজ তাঁর পাণ্ডিত্যের  জন্য *মহামহোপাধ্যায়* সম্মানে ভূষিত করে। 
## জীবনী
নীলমণি মুখোপাধ্যায়ের জন্ম ১৮৪০ খ্রিস্টাব্দের ৮ ডিসেম্বর ব্রিটিশ ভারতের কলকাতায়। পিতা গুরদাস মুখোপাধ্যায়। তাদের আদি নিবাস ছিল অধুনা দক্ষিণ চব্বিশ পরগনা জেলার মাহিনগরে। নীলমণির পিতামহ কাশীনাথ সার্বভৌম মাহিনগর ছেড়ে কলকাতার নিকটস্থ ঢাকুরিয়ায় বসতি স্থাপন করেন। ১৮৬২ খ্রিস্টাব্দে কলকাতার সংস্কৃত কলেজ থেকে প্রবেশিকা পরীক্ষা পাশের পর স্নাতক ও পরে ১৮৬৭ খ্রিস্টাব্দে কৃতিত্বের সাথে এম.এ পাশ করেন ও স্বর্ণপদক লাভ করেন। অলঙ্কারশাস্ত্রের খ্যাতনামা অধ্যাপক মহেশচন্দ্র ন্যায়রত্ন ছিলেন তাঁর শিক্ষক। সংস্কৃত ও ইংরাজী ভাষায় তার বিশেষ পারদর্শিতার জন্য কলেজ কর্তৃপক্ষ নীলমণিকে *ন্যায়ালঙ্কার* উপাধিতে ভূষিত করে। এরপর তিনি কলকাতা বিশ্ববিদ্যালয়ের আইন পাশ করেন।

নীলমণি ন্যায়ালঙ্কার দক্ষিণ চব্বিশ পরগনার বিদ্যালয়সমূহের উপ- স্কুলপরিদর্শক হিসাবে বিশেষ যোগ্যতায় কর্মজীবন শুরু করলেও, তিনি পরে শিক্ষকতায় যুক্ত হন। ১৮৭৩ খ্রিস্টাব্দ হতে দীর্ঘ বাইশ বৎসর প্রেসিডেন্সি কলেজে অধ্যাপনা করেন। ১৮৯৫ খ্রিস্টাব্দে তিনি সংস্কৃত কলেজের অধ্যক্ষ হন। তাঁর উদ্যোগেই সংস্কৃত কলেজে নবীন ও প্রাক্তন শিক্ষার্থীদের নিয়ে প্রথম সম্মেলন-সভা অনুষ্ঠিত হয়। নীলমণি সংস্কৃত ও বাংলা ভাষায় বহু গ্রন্থ রচনা করেন। বিশেষভাবে উল্লেখযোগ্য গ্রন্থগুলি হল-
**নীতিমঞ্জরী*
**আদর্শ চরিত*
**পাঠ চন্দ্রিকা*
**ভারতবর্ষের ইতিহাস*
**সাধন-কল্প-লতিকা* 
**আত্ম-তত্ত্ব-দর্শন* 
**নববোধ ব্যাকরণ* (১৮৭৩)
**ধনঞ্জয়বিজয়* (১৯০১)
**সাহিত্যপরিচয়* (১ খণ্ড) - বা *অ্যান ইন্ট্রোডাকশন টু স্যান্সক্রিট লিটারেচার*  (১৮৮০)  ২০০৯ খ্রিস্টাব্দে কিসিঙ্গার পাবলিশিং কর্তৃক পুনঃপ্রকাশিত।

এছাড়াও, তাঁর সম্পাদনায় কূর্মপুরাণের একটি সংস্করণ এশিয়াটিক সোসাইটি কর্তৃক প্রকাশিত হয়। 

নীলমণি ন্যায়ালঙ্কার বঙ্গীয় সাহিত্য পরিষদের সঙ্গে যুক্ত ছিলেন এবং পরিষদের মুখপত্র *সাহিত্য পরিষদ পত্রিকা*র সভাপতি ছিলেন।

## সম্মাননা
১৮৯৮ খ্রিস্টাব্দে ব্রিটিশ সরকার *মহামহোপাধ্যায়* উপাধিতে ভূষিত করে। *সিআইই* পদক প্রদান করে। 
## জীবনাবসান
শ্রদ্ধেয় আচার্য নীলমণি ন্যায়ালঙ্কার ১৯০৮ খ্রিস্টাব্দের ২৬ মে ৬৭ বৎসর বয়সে কলকাতায় প্রয়াত হন।

## তথ্যসূত্র

বিষয়শ্রেণী:১৮৪০-এ জন্ম
বিষয়শ্রেণী:১৯০৮-এ মৃত্যু
বিষয়শ্রেণী:দক্ষিণ চব্বিশ পরগনা জেলার ব্যক্তি
বিষয়শ্রেণী:বাঙালি শিক্ষাবিদ
বিষয়শ্রেণী:ভারতীয় সংস্কৃত পণ্ডিত
বিষয়শ্রেণী:১৯শ শতাব্দীর বাঙালি
বিষয়শ্রেণী:১৯শ শতাব্দীর ভারতীয় পণ্ডিত
বিষয়শ্রেণী:১৯শ শতাব্দীর ভারতীয় লেখক
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
আর৭২০ (বাংলাদেশ)

**আঞ্চলিক মহাসড়ক ৭২০** বা **মাগুরা–নড়াইল সড়ক** বাংলাদেশের একটি আঞ্চলিক মহাসড়ক। সড়কটির মোট দৈর্ঘ্য । সড়কটি মাগুরা ও নড়াইল শহরকে যুক্ত করেছে।

সড়কটি মাগুরা শহরের পুরাতন বাস স্ট্যান্ড (এন৭-থেকে বের হয়েছে) থেকে শুরু হয়েছে। মাগুরা শহরে সড়কটি **নড়াইল রোড** নামে পরিচিত। সড়কটির  মাগুরা সড়ক ও জনপথ বিভাগের অধীনে রয়েছে। নড়াইল শহরের পুরাতন বাস টার্মিনাল মোড়ে (এন৮০৫-এর সাথে মিলিত হয়েছে) সড়কটি শেষ হয়েছে। নড়াইল শহরে সড়কটি **মাগুরা রোড** নামে পরিচিত। সড়কটির  নড়াইল সড়ক ও জনপথ বিভাগের অধীনে রয়েছে।

## তথ্যসূত্র

## বহিঃসংযোগ

* গুগলে মাগুরা–নড়াইল সড়ক

বিষয়শ্রেণী:বাংলাদেশের আঞ্চলিক মহাসড়ক
বিষয়শ্রেণী:মাগুরা সদর উপজেলা
বিষয়শ্রেণী:নড়াইল সদর উপজেলা
বিশ্ব সংবাদপত্র স্বাধীনতা দিবস

মানব সমাজের অন্যতম স্তম্ভ হিসেবে মনে করা হয় সংবাদমাধ্যমকে। সংবাদমাধ্যমের স্বাধীনতার গুরুত্ব সম্পর্কে সচেতনতা বাড়ানোর জন্যই প্রতিবছর ৩ মে সারা বিশ্বজুড়ে পালন করা হয় **বিশ্ব সংবাদপত্র স্বাধীনতা দিবস** বা **বিশ্ব প্রেস স্বাধীনতা দিবস**।

## ইতিহাস
১৯৪৮ সালে গৃহীত সর্বজনীন মানবাধিকার ঘোষণাপত্রের ১৯ নম্বর অনুচ্ছেদে সংবাদপত্রের স্বাধীনতা এবং মত প্রকাশের স্বাধীনতাকে মৌলিক মানবাধিকার হিসেবে প্রতিষ্ঠিত করা হয়। তখন থেকে সংবাদপত্রের স্বাধীনতা অনেক সাংবাদিক এবং সরকারের উদ্বেগের বিষয় হয়ে দাঁড়িয়েছে এবং ১৯৭৬ সালে একদল স্বাধীন সাংবাদিক বিশ্ব সংবাদপত্র স্বাধীনতা কমিটি প্রতিষ্ঠা করে। 
১৯৯১ সালে, নামিবিয়ায় একটি স্বাধীন ও বহুত্ববাদী আফ্রিকান সংবাদপত্রের প্রচারের উপর সেমিনার অনুষ্ঠিত হয়। এখানেই স্বাধীন ও বহুত্ববাদী সংবাদপত্রের প্রচারের উপর উইন্ডহোক ঘোষণাপত্র গৃহীত হয়। এই ঘোষণাপত্রে জাতীয় গণতন্ত্রের বিকাশে সহায়তা করার জন্য একটি স্বাধীন ও মুক্ত সংবাদপত্র প্রতিষ্ঠার আহ্বান জানানো হয়েছিল।
এই ঘোষণাপত্রের ভিত্তিতেই ১৯৯৩ সালে জাতিসংঘের সাধারণ পরিষদে বিশ্ব সংবাদপত্র স্বাধীনতা দিবস ঘোষণা করা হয়। উইন্ডহোক ঘোষণার বার্ষিকী উপলক্ষে ৩ মে এই দিবসটি পালিত হয়। এটি জাতিসংঘের একটি বার্ষিক উদযাপন।

## দিবসের উৎপত্তি
ইউনেস্কোর সাধারণ সম্মেলনের সুপারিশ অনুসারে ১৯৯৩ সালের ডিসেম্বরে জাতিসংঘের সাধারণ পরিষদ কর্তৃক বিশ্ব সংবাদপত্র স্বাধীনতা দিবস ঘোষণা করা হয়। তারপর থেকে, ৩ মে, উইন্ডহোকের ঘোষণাপত্রের বার্ষিকী বিশ্বব্যাপী বিশ্ব সংবাদপত্র স্বাধীনতা দিবস হিসেবে পালিত হয়ে আসছে।

## উদ্দেশ্য
তথ্যের  আদান প্রদান এবং গ্রহণের স্বাধীনতা এবং জনসাধারণের কল্যাণের মধ্যে ঐতিহাসিক সংযোগ স্থাপন করা হয়।
সংশ্লিষ্ট সরকার সংবাদপত্রের স্বাধীনতার প্রতি তাদের অঙ্গীকারকে সম্মান করার প্রয়োজনীয়তার কথা স্মরণ করিয়ে দেওয়া হয়। এটি সংবাদপত্রের স্বাধীনতা এবং পেশাদার নীতি বিষয়গুলি সম্পর্কে গণমাধ্যম পেশাদারদের মধ্যে প্রতিফলনের একটি দিন। 
এই দিনে সংবাদপত্রের স্বাধীনতার মৌলিক নীতিগুলি উদযাপন করা হয়।
বিশ্বজুড়ে সংবাদপত্রের স্বাধীনতার অবস্থা মূল্যায়ন করা হয়।
গণমাধ্যমের স্বাধীনতার উপর আক্রমণ থেকে তাদের রক্ষা করার জন্য উপযুক্ত ব্যবস্থা নেওয়া হয়।
এ ছাড়াও কর্তব্যরত অবস্থায় প্রাণ হারানো সাংবাদিকদের প্রতি শ্রদ্ধা জানানো হয় এই বিশেষ দিনে।

## তথ্যসূত্র

বিষয়শ্রেণী:মত প্রকাশের স্বাধীনতা সম্পর্কিত ঘটনা
বিষয়শ্রেণী:জাতিসংঘের দিবস
বিষয়শ্রেণী:মে উদ্‌যাপন
বিষয়শ্রেণী:স্মরণ দিবস
বিষয়শ্রেণী:সংবাদপত্রের স্বাধীনতা
শ্রীমান ভার্সেস শ্রীমতী

**শ্রীমান ভার্সেস শ্রীমতী** ২০২৫ সালের একটি ভারতীয় বাংলা ভাষার হাস্যরসাত্মক প্রণয়ধর্মী নাট্য চলচ্চিত্র। কাহহাক স্টুডিওসের ব্যানারে প্রযোজনা করেছেন আদিপ্ত মজুমদার। পরিচালনা করেছেন পথিকৃৎ বসু এবং কাহিনী ও চিত্রনাট্য লিখেছেন অরিত্র ব্যানার্জী। প্রধান চরিত্রে অভিনয় করেছেন মিঠুন চক্রবর্তী, অঞ্জনা বসু ও অঞ্জন দত্ত। পার্শ চরিত্রে অভিনয় করেন পরমব্রত চট্টোপাধ্যায় ও মধুমিতা সরকার । এছাড়াও বিশেষ চরিত্রে অভিনয় করবেন রশ্মি ভট্টাচার্য। যা ১ মে প্রেক্ষাগৃহে মুক্তি পায়। দীর্ঘ ২৭ বছর ধরে চলা এক ডিভোর্স মামলা নিয়ে ছবির গল্প এগোয়।

## অভিনয়শিল্পী
* অমল চৌধুরীর চরিত্রে মিঠুন চক্রবর্তী
** ছোট অমল চৌধুরীর চরিত্রে সত্যম ভট্টাচার্য
* অপর্ণা চৌধুরী চরিত্রে অঞ্জনা বসু  
** ছোট অপর্ণা চৌধুরী চরিত্রে রোশনী ভট্টাচার্য 
* নিলয় সেন চরিত্রে অঞ্জন দত্ত
* সৌরভ চরিত্রে পরমব্রত চট্টোপাধ্যায়
* অমৃতা চরিত্রে মধুমিতা সরকার
* সখীগোপাল চরিত্রে বিশ্বনাথ বসু
* শুক্লা চরিত্রে তনিমা সেন
## নির্মাণ
শ্রীমান ভার্সেস শ্রীমতী ছবি দিয়ে পথিকৃতের সঙ্গে দ্বিতীয় বার কাজ করেন মিঠুন চক্রবর্তী। মিঠুনের স্ত্রী অঞ্জনা বসুর প্রাক্তন প্রেমিকের চরিত্রে অভিনয় করেন অঞ্জনা বসু।

## মুক্তি
চলচ্চিত্রটি প্রাথমিকভাবে ২০২৫ সালের নববর্ষ উপলক্ষে ১০ই এপ্রিল মুক্তি পাওয়ার কথা থাকলেও, পরে তা ১ মে পশ্চিমবঙ্গের প্রেক্ষাগৃহে মুক্তি পায়।

২০২৫ সালের ১৯ এপ্রিল ইউটিউবে ট্রেলার প্রকাশ করা হয়। 
## তথ্যসূত্র

## বহিঃসংযোগ
* 

বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:২০২০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার প্রণয়ধর্মী নাট্য চলচ্চিত্র
বিষয়শ্রেণী:পথিকৃৎ বসু পরিচালিত চলচ্চিত্র
বিষয়শ্রেণী:বিবাহবিচ্ছেদ সম্পর্কে চলচ্চিত্র
বিষয়শ্রেণী:২০২৫-এর ভারতীয় চলচ্চিত্র
লাভ লেটার (তাস খেলা)

**লাভ লেটার** একটি তাস খেলা যা ২০১২ সালের মে মাসে প্রকাশিত হয় এবং এটি নকশা করেছেন সেইজি কানাই। এটির প্রথম ইংরেজি ভাষার সংস্করণ যুক্তরাষ্ট্রে অল্ডের‍্যাক এন্টারটেইনমেন্ট গ্রুপ (অ্যাইজি) তৈরি করে এবং ২০১৮ সাল পর্যন্ত তাদের কাছে স্বত্ব ছিল। এরপর লাভ লেটার খেলাটির স্বত্ব অধিগ্রহণ করে জি-ম্যান গেমস (যা অ্যাসমোডির একটি সহায়ক প্রতিষ্ঠান)।

## কার্ড ধরণ
নিচে গেমের মূল সংস্করণে থাকা কার্ডগুলোর তালিকা:

## তথ্যসূত্র

## বহিঃসংযোগ
*
*দাপ্তরিক ওয়েবসাইট
*নিয়ম 

বিষয়শ্রেণী:২০১২ সালে প্রকাশিত তাস খেলা
বিষয়শ্রেণী:নির্দিষ্ট ডেক তাস খেলা
বিষয়শ্রেণী:অরিজিনস পুরস্কার বিজয়ী
বিষয়শ্রেণী:টানা ও ফেলার খেলা
এশিয়ান কাপ উইনার্স কাপ

**এশিয়ান কাপ উইনার্স কাপ** হল এশিয়ান ফুটবল কনফেডারেশন কর্তৃক পরিচালিত একটি প্রাক্তন ফুটবল প্রতিযোগিতা, যা মূলত বিভিন্ন এশীয় দেশের জাতীয় কাপ ফুটবল প্রতিযোগিতার চ্যাম্পিয়নদের মধ্যে অনুষ্ঠিত হত। ১৯৯০ থেকে ২০০২ সাল পর্যন্ত টানা ১২ বছর চলার পর প্রাক্তন এশিয়ান ক্লাব চ্যাম্পিয়নশিপের সাথে এটি জুড়ে গিয়ে তৈরী করে এএফসি চ্যাম্পিয়ন্স লিগ।

এশিয়ান সুপার কাপ প্রতিযোগিতায় এশিয়ান ক্লাব চ্যাম্পিয়নশিপ বিজয়ী দলের সাথে এই প্রতিযোগিতার বিজয়ী দল অবতীর্ণ হত এবং বিজয়ী ক্লাবকে ঐ মরসুমে এশিয়ার শ্রেষ্ঠ ক্লাবের মর্যাদা দেওয়া হত।

## ইতিহাস
১৯৯০ সালের শুরুতে এশিয়ান ফুটবল কনফেডারেশন কর্তৃক, ইউরোপে উয়েফার উয়েফা কাপ উইনার্স কাপ অনুসরণ করে এই প্রতিযোগিতাটি প্রতিষ্ঠিত হয়। প্রথম সংস্করণে সতেরোটি দল নিবন্ধিতভাবে অংশগ্রহণ করে এবং ফাইনালে বাহরাইনের আল-মুহাররাককে পরাজিত করে ইরানের পার্সেপোলিস ক্লাবটি প্রথম বিজয়ী হয়। আল-হিলাল ২০০১-০২ সালে জেওনবুক হুন্ডাই মোটরসকে হারিয়ে শেষ চ্যাম্পিয়নশিপ জিতেছিল। ২০০২ সালে, এশিয়ান ক্লাব চ্যাম্পিয়নশিপ, এশিয়ান কাপ উইনার্স কাপ এবং এশিয়ান সুপার কাপ টুর্নামেন্ট একত্রিত হয়ে এএফসি চ্যাম্পিয়ন্স লিগ গঠন করে এবং এরপর, ঘরোয়া কাপ বিজয়ীরা এএফসি চ্যাম্পিয়ন্স লীগে প্রবেশ করে।

## ফাইনাল ম্যাচের তালিকা

## পরিসংখ্যান
### দেশ অনুযায়ী

## তথ্যসূত্র

## বহিঃসংযোগ
* Asian Cup Winners Cup - RSSSF

বিষয়শ্রেণী:এশিয়ান কাপ উইনার্স কাপ
বিষয়শ্রেণী:এশিয়ান ফুটবল কনফেডারেশন পরিচালিত বিলুপ্ত ক্লাব প্রতিযোগিতা
বিষয়শ্রেণী:১৯৯০-এ প্রতিষ্ঠিত পুনরাবর্তিত ক্রীড়া প্রতিযোগিতা
বিষয়শ্রেণী:১৯৯০-এ এশিয়ায় প্রতিষ্ঠিত
বিষয়শ্রেণী:২০০২-এ বিলুপ্ত পুনরাবর্তিত ক্রীড়া প্রতিযোগিতা
১৯৯০–৯১ এশিয়ান কাপ উইনার্স কাপ

**১৯৯০–৯১ এশিয়ান কাপ উইনার্স কাপ** এশিয়ান ফুটবল কনফেডারেশন কর্তৃক পরিচালিত এশিয়ান কাপ উইনার্স কাপ প্রতিযোগিতার সর্বপ্রথম আসর। ইরানের পার্সেপোলিস ফুটবল ক্লাব এই আসরে চ্যাম্পিয়ন হয়েছিল।

## বন্ধনী

----
### বাতিলকৃত বন্ধনী
 ডালিয়ান হাইচাং এবং  কেটিবি উভয়ে নাম প্রত্যাহার করায় বন্ধনী বাতিল ঘোষিত হয়।

## ফাইনাল

|}

### ম্যাচ ১

### ম্যাচ ২

## তথ্যসূত্র

বিষয়শ্রেণী:এশিয়ান কাপ উইনার্স কাপ
সোভিমা

**সোভিমা** হল ভারতের নাগাল্যান্ডের রাজ্যের চুমুকেদিমা জেলায় অবস্থিত একটি অঙ্গামি নাগা গ্রাম এবং এটি জেলার সদর দফতর চুমুকেদিমার একটি শহরতলী।

## ইতিহাস
এটি ১৯৬৬ সালে সোভিমা প্রতিষ্ঠিত হয়।

## জনসংখ্যার উপাত্ত
সোভিমা নাগাল্যান্ডের চুমুকেদিমা জেলায় অবস্থিত। ২০১১ সালের আদমশুমারি অনুসারে, সোভিমায় মোট ৩৭৪ টি পরিবার বাস করে, যার আনুমানিক জনসংখ্যা ১৮৩৯ জন ছিল।

## শিক্ষা
**কলেজ**
* তেতসো কলেজ

**বিশ্ববিদ্যালয়**
* আইসিএফএআই বিশ্ববিদ্যালয়
* সন্ত যোষেফ বিশ্ববিদ্যালয়

## ক্রীড়া
নাগাল্যান্ড ক্রিকেট অ্যাসোসিয়েশন স্টেডিয়াম যা সোভিমায় অবস্থিত। এটি উত্তর-পূর্ব ভারতের নাগাল্যান্ড রাজ্যের একমাত্র ক্রিকেট স্টেডিয়াম

## আরও দেখুন
*চুমুকেদিমা জেলা

## তথ্যসূত্র

## বহিঃসংযোগ
* 

বিষয়শ্রেণী:নাগাল্যান্ড
বিষয়শ্রেণী:নাগাল্যান্ডের শহর ও নগর
বিষয়শ্রেণী:চুমুকেদিমা জেলার শহর ও নগর
লারিসা ব্রিয়ুখোভেটস্কা

**লারিসা ইভানিভনা ব্রিয়ুখোভেটস্কা** (জন্ম ৭ জানুয়ারী ১৯৪৯) একজন ইউক্রেনীয় চলচ্চিত্র সমালোচক, চলচ্চিত্র ঐতিহাসিক এবং চলচ্চিত্র পণ্ডিত।

ব্রিয়ুখোভেটস্কা ভলিন ওব্লাস্টের লিয়ুবোম্ল রায়ওনের জাপিলিয়া গ্রামে জন্মগ্রহণ করেন। ১৯৯১ সাল থেকে, লারিসা ব্রিয়ুখোভেটস্কা কিয়েভ-মোহিলা একাডেমি জাতীয় বিশ্ববিদ্যালয় (নাউকমা) এর কিনো-থিয়েটার ম্যাগাজিনের প্রধান সম্পাদক হিসেবে দায়িত্ব পালন করছেন। তিনি নাউকমা এর সংস্কৃতি অধ্যয়ন বিভাগের একজন সিনিয়র প্রভাষক এবং বিশ্ববিদ্যালয়ের সিনেম্যাটোগ্রাফিক স্টাডিজ সেন্টারের প্রধান। এপ্রিল ২০১৯ সালে, তিনি ইউক্রেনের স্টেট ফিল্ম এজেন্সির অধীনে গঠিত ১৮ সদস্যের পাবলিক কাউন্সিলের একজন সদস্য হন।

## শিক্ষা এবং কর্মজীবন
ব্রিয়ুখোভেটস্কা ১৯৬৭ থেকে ১৯৭২ সাল পর্যন্ত কিয়েভ তারাস শেভচেনকো জাতীয় বিশ্ববিদ্যালয়-এর সাংবাদিকতা অনুষদে অধ্যয়ন করেন।
১৯৭৪ থেকে ১৯৮২ সাল পর্যন্ত, তিনি ইউক্রেনীয় সোভিয়েত বিশ্বকোষ এর শিল্পকলা বিভাগের একজন বিদ্বান সম্পাদক হিসেবে কাজ করেন। তিনি ইউরিয়াডোভয়ি কুরিয়ার পত্রিকা এবং কিয়েভ ম্যাগাজিনেও সম্পাদকীয় পদে অধিষ্ঠিত ছিলেন।
১৯৮৮ সাল থেকে, তিনি ইউক্রেনীয় সিনেমাটোগ্রাফারদের সমিতি এর সদস্য।
১৯৯০-এর দশকের শুরুতে, তিনি ভ্যাভিলন-২১ ম্যাগাজিনের সিনেমা বিভাগের সংবাদদাতা হিসেবে কাজ করেন।
১৯৯৪ সাল থেকে, তিনি কিয়েভ-মোহিলা একাডেমি জাতীয় বিশ্ববিদ্যালয়ে শিক্ষকতা করছেন। ১৯৯৫ সালে, তিনি তার শিক্ষার্থীদের উদ্যোগে প্রতিষ্ঠিত কিনো-থিয়েটার ম্যাগাজিনের প্রধান সম্পাদক হন।
২০০০ থেকে ২০০৯ সালের মধ্যে, তিনি ইউক্রেনের স্টেট ফিল্ম এজেন্সির বিশেষজ্ঞ পরিষদে কাজ করেছেন। তিনি তারাস শেভচেনকো জাতীয় পুরস্কার কমিটির (২০০০–২০০৪) এবং ওলেকসান্দর ডোভজেনকো রাষ্ট্রীয় পুরস্কার কমিটির (২০০৪–২০১৩) সদস্য ছিলেন।

১৯৯৪ সাল থেকে, তিনি কিয়েভ-মোহিলা একাডেমি জাতীয় বিশ্ববিদ্যালয়ে শিক্ষকতা করছেন। ১৯৯৫ সালে, তিনি তার শিক্ষার্থীদের উদ্যোগে প্রতিষ্ঠিত কিনো-থিয়েটার ম্যাগাজিনের প্রধান সম্পাদক হন।
২০০০ থেকে ২০০৯ সালের মধ্যে, তিনি ইউক্রেনের স্টেট ফিল্ম এজেন্সির বিশেষজ্ঞ পরিষদে কাজ করেছেন। তিনি তারাস শেভচেনকো জাতীয় পুরস্কার কমিটির (২০০০–২০০৪) এবং ওলেকসান্দর ডোভজেনকো রাষ্ট্রীয় পুরস্কার কমিটির (২০০৪–২০১৩) সদস্য ছিলেন।
২০১৬ সালের ২৫ অক্টোবর অনুষ্ঠিত ইউক্রেনীয় সিনেমাটোগ্রাফারদের সমিতির ৭ম (১৩তম) কংগ্রেসে তিনি এর পরিচালনা পর্ষদের সদস্য নির্বাচিত হন।
মার্চ ২০১৯ সালে, ব্রিয়ুখোভেটস্কা ডোভজেনকো ফিল্ম স্টুডিওর নতুন পরিচালক নিয়োগের জন্য গঠিত নির্বাচন কমিটির নয়জন চলচ্চিত্র বিশেষজ্ঞের মধ্যে একজন ছিলেন।

## তথ্যসূত্র

বিষয়শ্রেণী:কিয়েভের বিশ্ববিদ্যালয় বা কলেজ অনুযায়ী শিক্ষাবিদ
বিষয়শ্রেণী:কিয়েভ বিশ্ববিদ্যালয়ের সাংবাদিকতা ইনস্টিটিউটের প্রাক্তন শিক্ষার্থী
বিষয়শ্রেণী:ওয়েব আর্কাইভ টেমপ্লেট ওয়েব্যাক সংযোগ
বিষয়শ্রেণী:১৯৪৯-এ জন্ম
বিষয়শ্রেণী:ইউক্রেনীয় নারী সম্পাদক
বিষয়শ্রেণী:চলচ্চিত্র সমালোচক
বিষয়শ্রেণী:নারী চলচ্চিত্র সমালোচক
মিনকা কেলি

**মিনকা কেলি** (জন্ম: ২৪ জুন ১৯৮০) একজন মার্কিন অভিনেত্রী। তিনি জনপ্রিয়তা অর্জন করেন এনবিসি-র ড্রামা সিরিজ ফ্রাইডে নাইট লাইটস (২০০৬–২০০৯)-এ লাইলা গ্যারিটির চরিত্রে অভিনয় করে। ২০১১ সালে, কেলি দ্য রুমমেট এবং সার্চিং ফর সনি চলচ্চিত্রে অভিনয় করেন, এনবিসি-র পারিবারিক ড্রামা সিরিজ প্যারেন্টহুড (২০১০–২০১১)-এ গ্যাবি চরিত্রে পুনরাবৃত্তিমূলক ভূমিকায় অভিনয় করেন এবং এবিসি-র অ্যাকশন সিরিজ চার্লি'স অ্যাঞ্জেলস-এর ২০১১ সালের পুনরায় নির্মিত সংস্করণে ইভ ফ্রেঞ্চ চরিত্রে প্রধান ভূমিকায় অভিনয় করেন। কেলি ২০১৮ থেকে ২০২১ সাল পর্যন্ত টাইটানস নামক ডিসি ইউনিভার্স/ম্যাক্স সুপারহিরো সিরিজের প্রথম তিনটি মৌসুমে ডন গ্রেঞ্জার / ডাভ চরিত্রে অভিনয় করেন।

কেলি তাঁর আত্মজীবনীমূলক গ্রন্থ টেল মি এভরিথিং: আ মেমোয়ার (২০২৩)-এর লেখকও, যা নিউ ইয়র্ক টাইমস বেস্ট সেলার তালিকায় স্থান পায়।

## তথ্যসূত্র

বিষয়শ্রেণী:১৯৮০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:আলবুকার্কি, নিউ মেক্সিকোর অভিনেত্রী
বিষয়শ্রেণী:লস অ্যাঞ্জেলেসের অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:ওলন্দাজ-ইন্দোনেশীয় বংশোদ্ভূত মার্কিন ব্যক্তি
বিষয়শ্রেণী:ফরাসি বংশোদ্ভূত মার্কিন ব্যক্তি
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন ভিডিও গেম অভিনেত্রী
বিষয়শ্রেণী:ভ্যালি হাই স্কুলের প্রাক্তন শিক্ষার্থী
বিষয়শ্রেণী:মার্কিন নারী মডেল
বিষয়শ্রেণী:মার্কিন দানবীর
বিষয়শ্রেণী:মার্কিন স্মৃতিকথাকার
বিষয়শ্রেণী:মার্কিন জনহিতৈষী
২০২৫ সালের জেরুজালেম দাবানল

জেরুজালেমের জুদিয়ান পর্বতমালায় ২০২৫ সালের ৩০ এপ্রিল বন‌্যাগ্নি শুরু হয়। আগুন মূলত এষ্টাওল বনাঞ্চলে, মেসিলাত সিয়নের কাছাকাছি এলাকায় ছড়িয়ে পড়ে।

## প্রেক্ষাপট
জেরুজালেম পর্বতমালায় বন‌্যাগ্নি একটি নিয়মিত ঘটনা। ১৯৮৭ থেকে ২০০৯ সালের মধ্যে এই অঞ্চলে প্রায় ৪,০০০টি অগ্নিকাণ্ডের ঘটনা ঘটেছে। তবে বেশিরভাগ ঘটনাই ১০০ দুনাম (০.১ বর্গকিমি)-এর কম এলাকার মধ্যে সীমাবদ্ধ ছিল। অনুমান অনুযায়ী, প্রতি ১২ বছরে একবার বড় ধরনের আগুন ঘটে, যেখানে অন্তত ৬,০০০ দুনাম এলাকা ক্ষতিগ্রস্ত হয়। আর প্রায় প্রতি চার বছরে একবার প্রায় ১,৫০০ দুনাম এলাকা জুড়ে আগুন লাগে।

পরদিন, অর্থাৎ বৃহস্পতিবার সকালে, আগুন নিয়ন্ত্রণে আনা সম্ভব হয়। তখন পর্যন্ত প্রায় ৭০টি ফায়ার সার্ভিসের দল ও এলাদ স্কোয়াড্রনের ৬টি অগ্নিনির্বাপণ বিমান আগুন নেভানোর কাজে নিয়োজিত ছিল। প্রকৃতি ও উদ্যান কর্তৃপক্ষ জানিয়েছে, প্রায় ১০,০০০ দুনাম বনভূমি আগুনে পুড়ে গেছে।

## বন‌্যাগ্নির বিবরণ
এক সপ্তাহ পর, ৩০ এপ্রিল বুধবার সকালে, ইসরায়েলের জাতীয় স্মরণ দিবসের দিন, আবারও এষ্টাওল বনাঞ্চলে আগুন লাগে। এটি নেভে শালোম গ্রামের কাছাকাছি শুরু হয়, এবং গ্রামটি খালি করে ফেলা হয়। পূর্ব দিক থেকে প্রবল বাতাস ও প্রতিকূল আবহাওয়ার কারণে আগুন দ্রুত ছড়িয়ে পড়ে। ফলে নাহশোন, বেকোয়া, তাঅোজ, তারুম, মেসিলাত সিয়ন, মেভো হোরোন, হারেল এবং লাত্রুন মঠসহ একাধিক এলাকা খালি করে দিতে হয়। পাশাপাশি হাইওয়ে ৩ উভয় দিক থেকে বন্ধ করে দেওয়া হয়, পরিবহণ ব্যবস্থায় বিঘ্ন ঘটে, এবং সরকারিভাবে নির্ধারিত কিছু অনুষ্ঠান বাতিল করতে হয়।

## সূত্র

বিষয়শ্রেণী:২০২৫ বন‌্যাগ্নি
বিষয়শ্রেণী:২০২৫ সালে জেরুজালেম
বিষয়শ্রেণী:২০২৫ সালের এপ্রিল মাসে ইসরায়েল
বিষয়শ্রেণী:এশিয়ায় অগ্নিনির্বাপণ কার্যক্রম
ফুসফুসীয় কপাটিকা

**ফুসফুসীয় কপাটিকা** (কখনও কখনও **পালমোনিক কপাটিকা** নামে পরিচিত) হৃদয়ের একটি কপাটিকা যা ডান নিলয় ও ফুসফুসীয় ধমনী-এর মধ্যে অবস্থিত এবং তিনটি পত্রবিশিষ্ট। এটি হৃদয়ের চারটি কপাটিকার মধ্যে একটি এবং দুইটি অর্ধচন্দ্রাকার কপাটিকা-র মধ্যে একটি, অপরটি হল মহাধমনী কপাটিকা। মহাধমনী কপাটিকার মতোই, ফুসফুসীয় কপাটিকা নিলয় সিস্টোল-এ খুলে যায় যখন ডান নিলয়ের চাপ ফুসফুসীয় ধমনীর চাপকে অতিক্রম করে। নিলয় সিস্টোলের শেষে, ডান নিলয়ের চাপ দ্রুত কমে গেলে ফুসফুসীয় ধমনীর চাপ ফুসফুসীয় কপাটিকাকে বন্ধ করে দেয়।

ফুসফুসীয় কপাটিকার বন্ধ হওয়া দ্বিতীয় হৃৎশব্দ-এর P2 উপাদানের সাথে যুক্ত।

## গঠন
ফুসফুসীয় কপাটিকার রন্ধ্রটি প্রায় অনুভূমিক সমতলে অবস্থিত এবং মহাধমনী রন্ধ্রের চেয়ে উচ্চতর স্তরে অবস্থিত।

### ফুসফুসীয় পত্র

File:Lunules of semilunar leaflets of pulmonary valve.png
File:Anterior semilunar leaflet of pulmonary valve.png
File:Right semilunar leaflet of pulmonary valve.png
File:Left semilunar leaflet of pulmonary valve.png
File:Commissures of semilunar leaflets of pulmonary valve.png
File:Nodules of semilunar leaflets of pulmonary valve.png

ইনফান্ডিবুলামের শীর্ষে ফুসফুসীয় রন্ধ্রটি তিনটি অর্ধচন্দ্রাকার পত্রিকা দ্বারা সুরক্ষিত - দুইটি অগ্র এবং একটি পশ্চাৎ, যাদের মুক্ত প্রান্ত ফুসফুসীয় ধমনীর লুমেনের দিকে ঊর্ধ্বমুখী। ভ্রূণীয় বিকাশের সময় তাদের অবস্থান অনুযায়ী পত্রিকাগুলির নামকরণ করা হয়েছে: অগ্র, পশ্চাৎ এবং পর্দা-সংলগ্ন পত্রিকা। প্রতিটি পত্রিকার মুক্ত প্রান্তে কেন্দ্রে একটি তন্তুময় নডিউল এবং পাশ্ববর্তী পাতলা অংশ (লুনুল) থাকে। প্রতিটি পত্রিকা ফুসফুসীয় ধমনীর প্রাথমিক অংশে পকেট-সদৃশ প্রসারণ (ফুসফুসীয় সাইনাস) গঠন করে।

## রোগবিকাশে তাৎপর্য
ডান হৃদয় একটি নিম্ন-চাপ ব্যবস্থা, তাই দ্বিতীয় হৃৎস্পন্দনের P২ উপাদান সাধারণত দ্বিতীয় হৃৎস্পন্দনের A২ উপাদানের চেয়ে নরম হয়। তবে শ্বাস-গ্রহণের সময় উভয় উপাদান পৃথকভাবে শোনা কিছু যুবকের ক্ষেত্রে শারীরবৃত্তীয়ভাবে স্বাভাবিক।

## আরও দেখুন
* হৃৎকপাটিকা
* ফুসফুসীয় আট্রেসিয়া

## অতিরিক্ত চিত্র

 File:Gray493.png|হৃদয়ের ডান পাশের অভ্যন্তরীণ অংশ।
 File:Gray1216.svg|বক্ষের অগ্রভাগ, যেখানে অস্থি, ফুসফুস (বেগুনি), ফুস্তফুসাবরণ (নীল) এবং হৃৎপিণ্ডের (লাল রূপরেখা) পৃষ্ঠ সম্পর্ক দেখানো হয়েছে। হৃৎকপাটিকাগুলি "B", "T", "A", এবং "P" চিহ্নিত।
 File:Pulmonary artery.jpg|ফুসফুসীয় কপাটিকা
File:Slide4xxxx.JPG|ফুসফুসীয় কপাটিকা


## তথ্যসূত্র

## বহিঃসংযোগ

* 
* প্রাপ্তবয়স্ক জন্মগত হৃদরোগ সার্জারি: ফুসফুসীয় কপাটিকা প্রতিস্থাপন

বিষয়শ্রেণী:হৃদয়ের শারীরস্থান
বিষয়শ্রেণী:হৃৎকপাটিকা
চিন্না সীরা

**চিন্না সীরা** (, ) একটি ইসলামি তামিল মহাকাব্য। বানু আখুমাদু মারাইকায়ার নামক তামিল লেখক গ্রন্থটি রচনা করেন। এতে নবী মুহাম্মদের পবিত্র জীবনের পূর্ণ বিবরণ রয়েছে, উমরু পুলভার রচিত সীরা পুরাণমের ধারাবাহিকতায় প্রায় ৩০ বছর পর *চিন্না সীরা* নামক গ্রন্থটি রচনা করা হয়। গ্রন্থটি তামিল ভাষা ছাড়িয়ে অন্যান্য সংস্কৃতিতেও মহাকাব্য হিসাবে স্বীকৃতি পেয়েছে। বইটির উদ্দেশ্য হলো নবীজীর জীবনের গুরুত্বপূর্ণ ঘটনা ও শিক্ষা সহজ ভাষায় শিশুদের কাছে পৌঁছে দেওয়া। এখানে তাঁর জন্ম, শৈশব, নবুয়ত, এবং ইসলাম প্রচারের বিভিন্ন পর্যায় শিশুদের বোধগম্য ভাষায় বর্ণনা করা হয়েছে। এ ধরনের বই দক্ষিণ ভারতে তামিলভাষী মুসলিম সমাজে শিশুদের প্রাথমিক ইসলামী শিক্ষা দেওয়ার জন্য খুবই জনপ্রিয়।

## বিষয়বস্তু
চিন্না সীরা সীরা পুরাণমের ধারাবাহিকতায় ৩০ অধ্যায়ে ১৮২৩টি পদ নিয়ে গঠিত। এখানে থাকা পদগুলো ভিরুথম ছন্দে রচিত। এই গ্রন্থের পদগুলো নবীর জীবনের শেষ ছয় বছরের ঘটনা বর্ণনা করে। সীরা পুরাণম্‌-এ উমরু পুলভার যা লেখেননি, সেই অসমাপ্ত অংশটি বানু আখুমাদু মারাইকায়ার এই গ্রন্থে সম্পূর্ণ করেছেন। নবী মুহাম্মদ যেসব নয়জন বিদেশি রাজাকে ইসলামে যোগদানের জন্য আমন্ত্রণ জানিয়ে পত্র প্রেরণ করেছিলেন, তার বর্ণনা চিন্না সীরা-তে রয়েছে। খায়বার, হুনাইন, তাবুক যুদ্ধ, মক্কা বিজয় এবং এর পর আরব উপদ্বীপের ইসলাম গ্রহণ সম্পর্কেও বানু আখুমাদু মারাইকায়ার এই গ্রন্থে বর্ণনা করেছেন। নবী মুহাম্মদের ইন্তেকালের মধ্য দিয়ে চিন্না সীরা শেষ হয়েছে।

## আরো দেখুন

* সীরা পুরাণম
* কল্কি অবতার এবং মোহাম্মদ সাহেব

## তথ্যসূত্র

## বহিঃসংযোগ
*৪.৬ ছোট সিরা 	
*ইসলামিক দ্বৈত মহাকাব্য

বিষয়শ্রেণী:তামিল ভাষায় মুহাম্মাদের জীবনীগ্রন্থ
বিষয়শ্রেণী:তামিল ইসলামি মহাকাব্য
বিষয়শ্রেণী:ভারতীয় সাহিত্য
বিষয়শ্রেণী:তামিল ভাষার বই
বিষয়শ্রেণী:মুহাম্মাদ সম্পর্কিত কাব্যগ্রন্থ
নবী নায়কম

**নবী নায়কম** (, ) নামক গ্রন্থটি মুথতামিল কাব্যলার ডক্টর কি. আ. পে. বিশ্বনাথম পিল্লাই কর্তৃক রচিত। বইটিতে নবী মুহাম্মদের জীবনের বিভিন্ন দিক, তাঁর নৈতিক গুণাবলী, ইসলামের সমতা ও ভ্রাতৃত্বের বাণী, কুরআনের তাৎপর্য, এবং তাঁর শেষ হজের মতো বিষয়গুলি বিস্তারিতভাবে আলোচিত হয়েছে। এই গ্রন্থটি অখিল ভারতীয় মিলাদ উৎসবে কি. আ. পে. বিশ্বনাথম পিল্লাইয়ের বক্তৃতার লিখিত রূপ। গ্রন্থটির জন্য চেন্নাই উচ্চ আদালতের বিচারপতি ইসমাইল একটি ক্রিটিক নোট লিখেছেন। গ্রন্থটি ওপেন রিডিং রুমে জাতীয়করণ ও অনলাইনে উন্মুক্ত করা হয়েছে। এটি  তামিল মুসলিম সম্প্রদায়ের মধ্যে বিশেষভাবে সমাদৃত এবং সাহিত্যিক মানে অন্যান্য জাতিগোষ্ঠীর মধ্যেই জনপ্রিয়তা পেয়েছে।

## অধ্যায়সমূহ
বইটি সবমিলিয়ে ১৫টি অধ্যায়ে বিভক্ত। এসব অধ্যায়ে নবী মুহাম্মাদের জীবনীর নানা ঘটনা উঠে এসেছে।

# ইতিহাস
# সৎকর্মের অসাধারণ কাজ
# সমতা
# ভ্রাতৃত্ব
# দূরদর্শী
# পবিত্র কুরআন
# ইসলামের প্রসার
# শেষ নবী
# মহৎ গুণাবলী
# ঐশ্বরিক ভক্তি
# মিতব্যয়িতা
# নায়কমের শিক্ষা
# পাপ ক্ষমা
# শেষ হজ
# লক্ষ্য


## আরো দেখুন
* সীরা পুরাণম
* কল্কি অবতার এবং মোহাম্মদ সাহেব
* চিন্না সীরা

## তথ্যসূত্র

## বহিঃসংযোগ
* নবী নায়কম - কি. আ. পে. বিশ্বনাথম গ্রন্থ 

বিষয়শ্রেণী:তামিল ভাষায় মুহাম্মাদের জীবনীগ্রন্থ
বিষয়শ্রেণী:তামিল ইসলামি মহাকাব্য
বিষয়শ্রেণী:ভারতীয় সাহিত্য
বিষয়শ্রেণী:তামিল ভাষার বই
বিষয়শ্রেণী:১৯৭৪-এর বই
বিষয়শ্রেণী:ভারতীয় ইসলামি সাহিত্য
১৯৯১–৯২ এশিয়ান কাপ উইনার্স কাপ

**১৯৯১–৯২ এশিয়ান কাপ উইনার্স কাপ** এশিয়ান ফুটবল কনফেডারেশন কর্তৃক পরিচালিত এশিয়ান কাপ উইনার্স কাপ প্রতিযোগিতার দ্বিতীয় আসর। জাপানের নিসান ফুটবল ক্লাব এই আসরে চ্যাম্পিয়ন হয়েছিল।

## বন্ধনী

1 প্রত্যাহার

## ফাইনাল

|}

### প্রথম লেগ

### দ্বিতীয় লেগ

## তথ্যসূত্র

*RSSSF

বিষয়শ্রেণী:এশিয়ান কাপ উইনার্স কাপ
মলদোভা জাতীয় অলিম্পিক কমিটি

**মলদোভা জাতীয় অলিম্পিক কমিটি** (; এছাড়াও সংক্ষেপে আইওসি কোড **এমডিএ** দ্বারা পরিচিত) হলো মলদোভার জাতীয় অলিম্পিক কমিটি। এই সংস্থাটির ১৯৯১ সালে প্রতিষ্ঠিত হয়েছে; প্রতিষ্ঠার ২ বছর পর ১৯৯৩ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর মলদোভার চিশিনাউতে অবস্থিত।

বর্তমানে মলদোভা জাতীয় অলিম্পিক কমিটির সভাপতির দায়িত্ব পালন করছেন নিকোলায় ইয়রাভসচি, যিনি ২০০১ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন জালিনা মারগিয়েভা।

## ইতিহাস
১৯৯১ সালে মলদোভার বহু-ক্রীড়ার সর্বোচ্চ সংস্থা হিসেবে মলদোভা জাতীয় অলিম্পিক কমিটি প্রতিষ্ঠিত হয়েছে। এফিম জোসানু এই সংস্থার প্রথম সভাপতির দায়িত্ব পালন করেছেন, যিনি ১৯৯১ হতে ২০০১ পর্যন্ত সভাপতির দায়িত্বে নিয়োজিত ছিলেন।

প্রতিষ্ঠার প্রায় পাঁচ বছর পর মলদোভা ১৯৯৬ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯৯৪ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।

## আরও দেখুন
* অলিম্পিকে মলদোভা

## তথ্যসূত্র

## বহিঃসংযোগ
*  
* এএনওসিতে মলদোভা জাতীয় অলিম্পিক কমিটি 
* অলিম্পিডিয়ায় মলদোভা জাতীয় অলিম্পিক কমিটি 
* অলিম্পিক.কমে মলদোভা জাতীয় অলিম্পিক কমিটি 

বিষয়শ্রেণী:জাতীয় অলিম্পিক কমিটি
বিষয়শ্রেণী:অলিম্পিকে মলদোভা
বিষয়শ্রেণী:মলদোভার ক্রীড়া পরিচালনা পরিষদ
বিষয়শ্রেণী:১৯৯১-এ মলদোভায় প্রতিষ্ঠিত
বিষয়শ্রেণী:১৯৯১-এ প্রতিষ্ঠিত ক্রীড়া সংস্থা
নবী বরলারু নম পিল্লাইকালুককু

**নবী বরলারু নম পিল্লাইকালুককু** (, ) একটি তামিল ভাষার শিশুদের সীরাতগ্রন্থ। বইটিতে ইসলাম ধর্মের শেষ নবী মুহাম্মদের জীবনী শিশুদের উপযোগী সহজ ভাষায় বর্ণনা করা হয়েছে। বইটি নবী মুহাম্মদের জীবনের গুরুত্বপূর্ণ ঘটনা ও শিক্ষা ছোটদের বোধগম্য করার উদ্দেশ্যে রচিত। বইটি ভারতের চেন্নাইয়ের তামিলনাড়ুর ইসলামিক ফাউন্ডেশন ট্রাস্ট থেকে ২০১৩ সালের ডিসেম্বর মাসে প্রকাশ করা হয়েছে। বইটি বিস্তারিতভাবে বর্ণনায় ১৭৬ পৃষ্ঠায় লেখা হয়েছে এবং বইয়ের আইএসবিএন নাম্বার হলো ৯৭৮৮১২৩২০২৭১৬। বইটি তামিলদের মুসলিম শিক্ষাপ্রতিষ্ঠানের সিলেবাসের অন্তর্ভুক্ত রয়েছে।
## বিষয়বস্তু
বইটি আদিরাই আহমেদ নামক তামিল লেখক রচনা করেছেন। তিনি তামিল ভাষায় শিশুদের জন্য ইসলামিক সাহিত্য রচনায় অবদান রেখেছেন। বইটিতে নবী মুহাম্মদের জীবনের প্রধান অধ্যায়গুলো সহজ ও বর্ণনামূলকভাবে উপস্থাপন করা হয়েছে। নবীর জন্ম ও বংশপরিচয় সাবলীল ভাষায় বর্ণনা দিয়ে বইটি শুরু করা হয়েছে। এরপরে নবীর শৈশব ও কৈশোর বর্ণনা করা হয়েছে। নবী কিভাবে মক্কা থেকে মদিনায় গেলো এবং নবুয়তের ইতিহাস লেখা হয়েছে। মক্কা ও মদিনা সময়কালে রাসূলের উত্থান ও মদিনার রাজত্ব সাহিত্যের ভাষায় আলোকপাত করা হয়েছে। এরপরে রাসূলের নেতৃত্বে বিভিন্ন স্থানে ইসলামের প্রতিষ্ঠা ও যুদ্ধের বর্ণনা দেওয়া হয়েছে। সবশেষে রাসূলের বিদায় হজ্জের উপদেশ ও রাসূলের ইন্তেকালের ঘটনা দিয়ে বইয়ের সমাপ্তি টানা হয়েছে।

## গ্রহণযোগ্যতা
এই বইটি শিশুদের জন্য নবী মুহাম্মদের জীবনী শেখার একটি সহজপাঠ্য গ্রন্থ হিসেবে পরিচিত। এটি বিভিন্ন মাদ্রাসা ও ইসলামি শিক্ষা প্রতিষ্ঠানগুলিতে শিশুদের ইসলামি শিক্ষা উপকরণ হিসেবে ব্যবহৃত হয়। কিছু বিদ্যালয়ে বইটি সিলেবাসের অন্তর্ভুক্ত হিসাবেও পাঠদান করা হয়। বইটি ব্যাপকভাবে তামিল মুসলিম জনগোষ্ঠীদের মধ্যে জনপ্রিয়তা পেয়েছে এবং সাহিত্যিক মানদণ্ডে বইটি ভারতের নানা অঞ্চলের মুসলমানদের মধ্যে স্বীকৃতি পেয়েছে।

## তথ্যসূত্র

## বহিঃসংযোগ
* 
* Flipkart-এ বইটির বিবরণ

বিষয়শ্রেণী:ইসলামি সাহিত্য
বিষয়শ্রেণী:তামিল ভাষার বই
বিষয়শ্রেণী:তামিল ভাষায় মুহাম্মাদের জীবনীগ্রন্থ
বিষয়শ্রেণী:তামিল ইসলামি মহাকাব্য
বিষয়শ্রেণী:ভারতীয় সাহিত্য
বিষয়শ্রেণী:২০১৩-এর বই
বিষয়শ্রেণী:ভারতীয় ইসলামি সাহিত্য
সৈয়দ শাহ কাজেম কিরমানে

**সৈয়দ শাহ কাজেম কিরমানে** (; জন্ম: ২৫ অক্টোবর ১৯৯৮) একজন বাংলাদেশি পেশাদার ফুটবলার যিনি বাংলাদেশ প্রিমিয়ার লিগের বাংলাদেশ পুলিশ ক্লাব এবং বাংলাদেশ জাতীয় দলের হয়ে মিডফিল্ডার হিসেবে খেলেন।

## প্রারম্ভিক জীবন
কাজেম ১৯৯৮ সালের ২৫ অক্টোবর ঢাকা, বাংলাদেশে জন্মগ্রহণ করেন। তাঁর পিতা হালিম শাহ একজন প্রথম শ্রেণির ক্রিকেটার ছিলেন। কাজেম সাত বছর বয়সে কানাডা চলে যান, যেখানে তিনি এডমন্টনের লিলিয়ান ওসবার্ন হাই স্কুলে পড়াশোনা করেন।

## কলেজ ক্যারিয়ার
২০১৭ সালে ভর্তি হওয়ার পর কাজেম অ্যালবার্টা বিশ্ববিদ্যালয়ের ফুটবল দলের প্রতিনিধিত্ব করতে শুরু করেন। তার প্রথম দুই মৌসুমে তিনি মোট ১৩টি ম্যাচে অংশ নেন এবং মাত্র ২টি ম্যাচে শুরুর একাদশে খেলেন। ২০১৯ সালের ২৩ আগস্ট তিনি লেথব্রিজ বিশ্ববিদ্যালয়ের বিপক্ষে ২–১ গোলের জয়ে নিজের প্রথম গোলটি করেন। একই মৌসুমে তিনি ১১টি ম্যাচে অংশগ্রহণ করে দলের পক্ষে আরও দুটি গোল করেন। ২০২১ সালে স্নাতক সম্পন্ন করার পর তিনি বাংলাদেশের কয়েকটি পেশাদার ক্লাব থেকে প্রস্তাব পান।

## ক্লাব ক্যারিয়ার
২০২১ সালে, কাজেম বাংলাদেশ প্রিমিয়ার লিগে খেলা ক্লাব সাইফ স্পোর্টিং ক্লাবের ট্রায়ালে অংশ নিয়ে সফল হন, তবে পাসপোর্ট সমস্যার কারণে তিনি ক্লাবে যোগ দিতে পারেননি।

২০২২ সালের অক্টোবর মাসে কাজেম বাংলাদেশ প্রিমিয়ার লিগ ক্লাব বাংলাদেশ পুলিশ এফসিতে যোগ দেন। ১৬ নভেম্বর ২০২২ তারিখে তিনি ২০২২–২৩ স্বাধীনতা কাপে রহমতগঞ্জ এমএফএসের বিপক্ষে ক্লাবের হয়ে প্রতিযোগিতামূলক অভিষেক করেন। ২৪ নভেম্বর, তিনি শেখ জামাল ধানমন্ডি ক্লাবের বিপক্ষে ৪–৩ ব্যবধানে জয়ে তার প্রথম পেশাদার গোলটি করেন। কাজেম ২২ ডিসেম্বর মোহামেডান স্পোর্টিং ক্লাবের বিপক্ষে লিগের ম্যাচে অভিষেক করেন। ২০২৩ সালের ২০ মে তিনি এএফসি উত্তরার বিপক্ষে ৭–০ ব্যবধানে জয়ে তার প্রথম লিগ গোলটি করেন।

## আন্তর্জাতিক ক্যারিয়ার
২০২৩ সালের নভেম্বর মাসে, কাজেমকে ২০২৬ ফিফা বিশ্বকাপ বাছাইপর্বের জন্য বাংলাদেশ জাতীয় দলের ৩০ জনের প্রাথমিক দলে অন্তর্ভুক্ত করা হয়। তবে ২ নভেম্বর শেখ জামালের বিপক্ষে ম্যাচে খেলার সময় তিনি হ্যামস্ট্রিং ইনজুরিতে আক্রান্ত হন, যার কারণে তিনি প্রায় দুই সপ্তাহ মাঠের বাইরে ছিলেন।

২০২৪ সালের ১১ জুন, কাতারের খলিফা আন্তর্জাতিক স্টেডিয়ামে লেবাননের বিপক্ষে বিশ্বকাপ বাছাইপর্বের ম্যাচে কাজেম বাংলাদেশের জাতীয় দলে অভিষেক করেন। তিনি ম্যাচের ৭৭তম মিনিটে শেখ মোরসালিনের পরিবর্তে মাঠে নামেন। ম্যাচটি ৪–০ ব্যবধানে লেবাননের জয়ে শেষ হয়।

## ক্যারিয়ার পরিসংখ্যান
### ক্লাব পরিসংখ্যান
*পরিসংখ্যান হালনাগাদ: ২৭ মে ২০২৫ পর্যন্ত।*

### জাতীয় দলের পরিসংখ্যান
*পরিসংখ্যান হালনাগাদ: ১০ জুন ২০২৫ পর্যন্ত।*

## তথ্যসূত্র

## বহিঃসংযোগ
* 

বিষয়শ্রেণী:১৯৯৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ঢাকার ফুটবলার
বিষয়শ্রেণী:বাংলাদেশী পুরুষ ফুটবলার
বিষয়শ্রেণী:বাংলাদেশের পুরুষ আন্তর্জাতিক ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:আলবার্টা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশ পুলিশ ফুটবল ক্লাবের খেলোয়াড়
বিষয়শ্রেণী:বাংলাদেশ ফুটবল লিগের খেলোয়াড়
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:বাংলাদেশী প্রবাসী পুরুষ ফুটবলার
ইউক্রেনের জাতীয় সংগীত

**ইউক্রেনের জাতীয় সংগীত**  — যা সাধারণত এর প্রথম পঙ্‌ক্তি "**শাচ এঁন উমারলা ইউক্রেনি ই স্লাভা, ই ভলিয়া**" নামে পরিচিত।  এবং এর মূল শিরোনাম ছিল "**শাচ এঁন উমারলা ইউক্রাইনা**", এটি ইউক্রেন রাষ্ট্রের অন্যতম প্রতীক।
এই গানের কথায় দেশপ্রেম প্রকাশ পায়। "শাচ এঁন উমারলা ইউক্রেনি" গানটির প্রথম স্তবক ও কোরাসের সামান্য পরিবর্তিত সংস্করণ, যা ১৮৬২ সালে গবেষক পাভলো চুবিনস্কি, রচনা করেন। ১৮৬৩ সালে, সুরকার ও ক্যাথলিক পুরোহিত মিখাইলো ভার্বিত্সকি, চুবিনস্কির রচনার সুর করেন। এই গানটি প্রথম জনসমক্ষে পরিবেশনা হয় ১৮৬৪ সালে লভিভ শহরের *রাস্কা বেসিদা থিয়েটারে* প্রথম পরিবেশিত হয় ।

১৮৬৫ সালে, এই গানটি পোল্যান্ডের Przemyśl শহরে তারাস শেভচেঙ্কোকে স্মরণ করে একটি অনুষ্ঠানে পরিবেশিত হয়। এই ঐতিহাসিক ঘটনা পরবর্তীতে ইউক্রেনের জাতীয় সঙ্গীত দিবসের ভিত্তি হয়ে ওঠে, যা প্রতি বছর ১০ই মার্চ পালিত হয়।

২০শ শতকের প্রথমার্ধে, রাশিয়া, পোল্যান্ড ও অস্ট্রেলিয়া অঞ্চল থেকে স্বাধীনতা অর্জনের ব্যর্থ প্রচেষ্টার সময়, এই গানটি ইউক্রেন, পশ্চিম ইউক্রেন, এবং Carpatho-Ukraine–এর জাতীয় সঙ্গীত ছিল। সোভিয়েত ইউনিয়ন থেকে ইউক্রেনের বিচ্ছেদের পর জাতীয় সঙ্গীত নির্বাচনের জন্য প্রতিযোগিতা হয়, যার একটি গান ছিল "" — ইউক্রেনীয় লেখক ও অভিনেতা মাইকোলা ভরোনির রচনায়। "Shche ne vmerla Ukrainy" ১৯৯২ সালের ১৫ জানুয়ারি আনুষ্ঠানিকভাবে ভেরকোভনা রাদা— ইউক্রেনের পার্লামেন্ট গ্রহণ করে। ২০০৩ সালের ৬ মার্চ রাষ্ট্রীয় সঙ্গীত হিসেবে  গানটি আইন অনুযায়ী আনুষ্ঠানিকভাবে গৃহীত হয়।
 




## আরও পড়ুন
*ইউক্রেন
*জাতীয় সংগীত

## টীকা


## তথ্যসূত্র

বিষয়শ্রেণী:১৮৬২-এর গান
বিষয়শ্রেণী:জাতীয় সঙ্গীত
বিষয়শ্রেণী:ইউক্রেনের জাতীয় প্রতীক
মুহাম্মাদ ও তার উত্তরসূরিগণ

**মুহাম্মাদ ও তার উত্তরসূরিগণ** () হলো মার্কিন লেখক ওয়াশিংটন আরভিং রচিত একটি গ্রন্থ। তিনি এটি স্পেনে রচনা করেন এবং এটি যুক্তরাষ্ট্র ও ইংল্যান্ডে একযোগে ১৮৪৯ সালে প্রকাশিত হয়। বইটি—যেমন শিরোনাম থেকে বোঝা যায়—নবী মুহাম্মদের জীবন এবং তাঁর উত্তরসূরিদের ইতিহাস তুলে ধরে। বইটি ওয়াশিংটন আরভিং তাঁর জীবনের শেষ পর্যায়ে লিখেছিলেন। এটি মূলত দুটি ভাগে বিভক্ত করেছেন, প্রথম অংশে নবী মুহাম্মদের জীবন, তার ব্যক্তিত্ব, ইসলাম ধর্মের প্রাথমিক বিকাশ এবং মক্কা ও মদিনার গুরুত্বপূর্ণ ঘটনাগুলো বিশ্লেষণ করে। দ্বিতীয় অংশে চার খলিফা (আবু বকর, উমর, উসমান, আলী) এর শাসনামলের ঘটনাপ্রবাহ বর্ণনা করে, যেখানে ইসলামি সাম্রাজ্যের দ্রুত সম্প্রসারণ এবং রাজনৈতিক জটিলতার বিবরণ দিয়েছেন।

## বিষয়বস্তু
আরভিং তার ভূমিকায় বইটি লেখার কারণ ব্যাখ্যা করেছেন। তিনি উল্লেখ করেন যে মাদ্রিদে অবস্থানকালে তিনি আরবদের স্পেনে শাসন নিয়ে কয়েকটি গ্রন্থ রচনা করেছিলেন, এবং তিনি মনে করেছিলেন যে সেই গবেষণাগুলোর প্রারম্ভে ইসলামী বিশ্বাসের প্রতিষ্ঠাতা এবং আরব বিজয়ের প্রথম প্রেরণাদাতার জীবনী উপস্থাপন করা তাঁর কর্তব্য। বইটি মোট ৩৯টি অধ্যায়ে বিভক্ত, যেখানে প্রতিটি অধ্যায়ে কয়েকটি করে উপ-অধ্যায় রয়েছে। প্রতিটি উপ-অধ্যায়ে একটি ঘটনা বা একাধিক ঘটনার বিশদ বর্ণনা রয়েছে, যা অন্যান্য অধ্যায়ের সঙ্গে সম্পর্কিত বা স্বতন্ত্র হতে পারে।

## আরবিতে অনুবাদ
বইটি আরবিতে অনুবাদ করেছেন হানি ইয়াহিয়া নাসরি, যিনি মূল শিরোনাম রেখে এর নাম দিয়েছেন "মুহাম্মদ সাল্লাল্লাহু আলাইহি ওয়া সাল্লাম ও তার উত্তরসূরিগণ"। বইটি মরক্কোর শহর কাসাব্লাঙ্কার আল-সাংস্কৃতিক কেন্দ্র প্রকাশ করেন। এছাড়াও ড. আলি হুসাইন খারবুতলি কায়রো দার আল-মারিফ প্রকাশনা থেকে ১৯৬০ সালে গ্রন্থটি অনুবাদ ও টীকা করেছেন, তিনি বইটির নাম দিয়েছিলেন "মুহাম্মদের জীবন"।

## তথ্যসূত্র

## বহিঃসংযোগ
* ইন্টারনেট আর্কাইভে ''"মুহাম্মদ এবং তাঁর উত্তরসূরী" (ইংরেজি ভাষা)

বিষয়শ্রেণী:ইংরেজি ভাষায় মুহাম্মাদের জীবনীগ্রন্থ
বিষয়শ্রেণী:১৮৪৯-এর বই
বিষয়শ্রেণী:১৯৬০-এর বই
বিষয়শ্রেণী:ইংরেজি ভাষার অ-কল্পকাহিনী বই
বিষয়শ্রেণী:ওয়াশিংটন আরভিং-এর বই
মুরশিদুল মুহতার ইলা খাসায়িসিল মুহতার

**মুরশিদুল মুহতার ইলা খাসায়িসিল মুহতার** () হলো একটি গ্রন্থ, যেখানে নবী মুহাম্মদের বিশেষ বৈশিষ্ট্য ও গুণাবলি অত্যন্ত সঠিক ও নির্ভুলভাবে বর্ণনা করা হয়েছে। এতে জাহিরি ও বাতিনী উভয় ধরনের আলেমদের বাণীর উপর নির্ভর করা হয়েছে। গ্রন্থকার মুহাম্মদ বিন আলি বিন তুলুন আস-সালেহি আল-হানাফি আদ-দিমিশকি এই গ্রন্থে জালালুদ্দিন সিউতি-এর ‘‘আনমুজাজুল লাবিব ফি খাসায়েসিল হাবিব’’ গ্রন্থটি সংক্ষিপ্ত করেছেন। পাশাপাশি তিনি কাদি আল-কুদাহ আল-খাইদারী আশ-শাফেয়ীর ‘‘*আল-লাফজুল মুখরাম লি খাসায়েসিন নবী সাল্লাল্লাহু আলাইহি ওয়া সাল্লাম’*’, জালাল বিন আল-বালকিনীর ‘‘*আল-ই’লাম বি খাসায়েসিন নবী সাল্লাল্লাহু আলাইহি ওয়া সাল্লাম*’’ এবং ইবনুল মুলক্বিন-এর ‘‘*গায়াতুস সুল ফি খাসায়েসির রাসূল সাল্লাল্লাহু আলাইহি ওয়া সাল্লাম*’’ গ্রন্থগুলোর সারসংক্ষেপ করেছেন। তিনি এটিকে একটি ভূমিকাসহ আটটি অধ্যায়ে বিন্যস্ত করেছেন।

## বিষয়বস্তু
এটি নবী মুহাম্মদের অনন্য বৈশিষ্ট্য ও গুণাবলি নিয়ে লেখা একটি ইসলামী গ্রন্থ। বইটি নবীর এমনসব বৈশিষ্ট্য নিয়ে আলোচনা করে যা তাকে অন্য সব নবী ও মানবজাতির থেকে আলাদা করেছে। বইটি লিখেছেন মুহাম্মদ ইবন আলি আদ-দিমিশকি, তিনি ১৫শ শতকের একজন প্রসিদ্ধ হানাফি ফকীহ ও ইতিহাসবিদ ছিলেন, যিনি দামেস্কে জন্মগ্রহণ করেন। তাই বলা যায় বইটি ১৫শ শতকে লেখা হয়েছিলো। বইটিতে নবীর শারীরিক, আধ্যাত্মিক এবং আইনগত বিশেষত্বগুলো উল্লেখ করা হয়েছে।

## পরবর্তী ব্যবহার
লেখকের পরবর্তী সময়ে অনেক বড় বড় আলেমদের গ্রন্থ থেকে তথ্যসংগ্রহ ও সংক্ষিপ্তসার করেছেন। যেমন: জালালুদ্দিন সিউতি *আনমুজাজুল লাবিব ফি খাসায়েসিল হাবিব* লিখেছেন, খাইদারী আশ-শাফেয়ী *আল-লাফজুল মুখরাম* লিখেছেন। ইবনুল মুলক্বিন*গায়াতুস সুল ফি খাসায়েসির রাসূল* লিখেছেন। আধুনিক যুগে এই বইটির একটি গুরুত্বপূর্ণ সম্পাদিত সংস্করণ বের করেছেন আহমদ ফারিদ আল-মুজাইদি, যা দারুল কুতুব আল-ইলমিয়্যাহ থেকে প্রকাশিত হয়েছে।

## তথ্যসূত্র

## বহিঃসংযোগ
* উইথপ্রফেট ওয়েবসাইটে মুরশিদুল মুহতার ইলা খাসায়িসিল মুহতার (PDF)

বিষয়শ্রেণী:আরবি ভাষায় মুহাম্মাদের জীবনীগ্রন্থ
বিষয়শ্রেণী:সুন্নি সাহিত্য
বিষয়শ্রেণী:আরবি ভাষার বই
বিষয়শ্রেণী:মুহাম্মাদের উপর প্রার্থনার বই
বিষয়শ্রেণী:সিরীয় সাহিত্য
বিষয়শ্রেণী:১৫ শতকের ইসলামি সাহিত্য
বিষয়শ্রেণী:মুহাম্মাদের বৈশিষ্ট্যবিদ্যার উপর বই
দ্য ডিস্ট্যান্ট বার্কিং অফ ডগস

***দ্য ডিস্ট্যান্ট বার্কিং অফ ডগস*** ( ) হল মনিকা হেলস্ট্রোম প্রযোজিত এবং সাইমন লেরেং উইলমন্ট পরিচালিত ২০১৭ সালের একটি তথ্যচিত্র । মারিউপোলের কাছে হনুটোভে প্রেক্ষাপটে নির্মিত এই চলচ্চিত্রটি দোনবাস যুদ্ধের সময় এক বছর ধরে ১০ বছর বয়সী ইউক্রেনীয় বালক ওলেগের জীবনকে অনুসরণ করে। ওলেগের দৃষ্টিকোণ থেকে, ছবিটি যুদ্ধক্ষেত্রে বেড়ে ওঠার অর্থ কী তা তুলে ধরে।

ছবিটি ২০১৭ সালের আন্তর্জাতিক তথ্যচিত্র উৎসব আমস্টারডামে প্রকাশিত হয়েছিল, যেখানে এটি প্রথম উপস্থিতির জন্য আইডিএফএ প্রতিযোগিতা জিতেছিল। 

২০২২ সালে পূর্ণ মাত্রার রাশিয়ান আক্রমণের পর চলচ্চিত্রে দেখানো পরিবারটি পালিয়ে যায়।

## সারসংক্ষেপ
ছবিটি পূর্ব ইউক্রেনের যুদ্ধের সম্মুখ সারির প্রেক্ষাপটে তৈরি। এই চলচ্চিত্রটি ১০ বছর বয়সী ইউক্রেনীয় বালক ওলেগ (ওলেহ)-এর এক বছর ধরে জীবনকে অনুসরণ করে, যেখানে যুদ্ধের চাপের মধ্যে তার শিশুসুলভতা ধীরে ধীরে ক্ষয় হতে দেখা যায়। ওলেগ তার প্রিয় দাদী আলেকজান্দ্রার (ওলেকসান্দ্রা) সাথে ডোনেটস্ক ওব্লাস্টের ছোট গ্রামে হনুটোভে থাকেন। অন্য কোনো জায়গা না থাকায়, ওলেগ এবং আলেকজান্দ্রা গ্রাম ছেড়ে অন্যদের চলে যাওয়ার দিকে তাকিয়ে থাকে। দিন যত যাচ্ছে তার জীবন ততই কঠিন হয়ে উঠছে, এবং যুদ্ধের কোনো শেষ দেখা যাচ্ছে না। 

## শ্রেষ্ঠাংশে

* ওলেগ আফানাসিয়েভ
* আলেকজান্দ্রা রিয়াবিচকিনা
* জারিক

### সমালোচনামূলক প্রতিক্রিয়া
রিভিউ অ্যাগ্রিগেটর রটেন টমেটোসে, ১৪টি পর্যালোচনার ভিত্তিতে ছবিটি ৯৩% অনুমোদন রেটিং পেয়েছে। 

### পুরস্কার
*"দ্য ডিস্ট্যান্ট বার্কিং অফ ডগস"* তথ্যচিত্র বিভাগে পিবডি পুরস্কার জিতেছে।  এটি ২০১৯ সালের ৯১তম একাডেমি পুরস্কারের জন্য তথ্যচিত্র বিভাগে সংক্ষিপ্ত তালিকাভুক্ত ১৫টি ছবির মধ্যে একটি ছিল।  এই তথ্যচিত্রটি ২০১৭ সালের আন্তর্জাতিক তথ্যচিত্র চলচ্চিত্র উৎসব আমস্টারডামে সেরা প্রথম উপস্থিতির জন্য পুরস্কার জিতেছে। এটি ২০১৮ সালের ৩১তম ইউরোপীয় চলচ্চিত্র পুরস্কারে সেরা তথ্যচিত্রের জন্য পাঁচটি মনোনয়নের মধ্যে একটি ছিল, যদিও পুরস্কার জেতেনি। ২০১৯ সালের জানুয়ারিতে "দ্য ডিস্ট্যান্ট বার্কিং অফ ডগস" সিনেমা আই অনার্সের পুরস্কার জিতেছে। 

## তথ্যসূত্র

## বহিঃসংযোগ

* অফিসিয়াল সাইট
* সিনিউরোপায় *[https://cineuropa.org/film/343234 দ্য ডিস্ট্যান্ট বার্কিং অফ ডগস]*
* 

বিষয়শ্রেণী:ডেনীয় প্রামাণ্য চলচ্চিত্র
বিষয়শ্রেণী:২০১৭-এর চলচ্চিত্র
বিষয়শ্রেণী:অপর্যালোচিত অনুবাদসহ পাতা
লিওনিড ক্যান্টার

**লিওনিড কান্টার** (ইউক্রেনীয়: Леонід Кантер; জুলাই ২৭, ১৯৮১ - জুন ৪, ২০১৮) ছিলেন একজন ইউক্রেনীয় তথ্যচিত্র নির্মাতা, লেখক এবং সাংস্কৃতিক কর্মী। তিনি রুশ-ইউক্রেনীয় যুদ্ধের ঘটনাবলী নিয়ে নির্মিত চলচ্চিত্র এবং উত্তর ইউক্রেনের ওবিরক শিল্প গ্রাম সহ-প্রতিষ্ঠার কারণে বেশ পরিচিত ছিলেন। 

## প্রাথমিক জীবন এবং কর্মজীবন
কিয়েভে জন্মগ্রহণকারী ক্যান্টার ১৯৯৮ সালে কিয়েভ ন্যাচারাল সায়েন্স লাইসিয়াম নং ১৪৫ থেকে স্নাতক ডিগ্রি অর্জন করেন এবং পরে কিয়েভ জাতীয় আইকে কার্পেনকো-কারি থিয়েটার, সিনেমা এবং টেলিভিশন বিশ্ববিদ্যালয়ে পড়াশোনা করেন। 

## কর্মজীবন
২০০৩ সালে, তিনি একটি স্বাধীন চলচ্চিত্র স্টুডিও লিজার্ড ফিল্মস প্রতিষ্ঠা করেন যেখানে তিনি ৫০টিরও বেশি স্বল্পদৈর্ঘ্য চলচ্চিত্র এবং বেশ কয়েকটি পূর্ণদৈর্ঘ্য তথ্যচিত্র পরিচালনা করেন। ২০০৭ সালে, তিনি চেরনিহিভে শিল্পী এবং সাংস্কৃতিক অনুষ্ঠানের জন্য একটি স্থান, ওবিরক শিল্প গ্রাম প্রতিষ্ঠা করেন। 

২০১৪ সালে, তিনি "ওয়ার অ্যাট আওয়ার ওন এক্সপেন্স" নামে একটি তথ্যচিত্রের সহ-পরিচালনা করেন, যা ইউক্রেনের ন্যাশনাল গার্ডের সৈন্যদের অভিজ্ঞতা এবং অপর্যাপ্ত ব্যবস্থা তুলে ধরে।  তথ্যচিত্র তৈরির সময়, ক্যান্টার ন্যাশনাল গার্ডের দ্বিতীয় ব্যাটালিয়নের একজন স্বেচ্ছাসেবক হিসেবে তালিকাভুক্ত ছিলেন।  পরে, তিনি সামরিক চাকরি ছেড়ে দেন এবং তথ্যচিত্র নির্মাণে মনোনিবেশ করার সিদ্ধান্ত নেন। এরপর আসে তার নতুন কাজ- 'দ্য ইউক্রেনীয়' (২০১৫), যেখানে ডোনেটস্ক বিমানবন্দর রক্ষাকারী স্বেচ্ছাসেবক যোদ্ধাদের চিত্রিত করা হয়েছে। তথ্যচিত্রটিতে বিমানবন্দরে যুদ্ধের বিস্তৃত ফুটেজ এবং ইউক্রেনীয় স্বেচ্ছাসেবক কর্পসের সৈন্যদের সাক্ষ্য দেখানো হয়েছে।  তার শেষ ছবি, মিথ (২০১৮), যা ইভান ইয়াসনির সাথে সহ-পরিচালনা করা হয়েছিল, এটি ইউক্রেনীয় অপেরা গায়ক ভ্যাসিল স্লিপাকের জীবন কাহিনী বর্ণনা করে, যিনি ফ্রান্সে তার কর্মজীবন ছেড়ে ইউক্রেনীয় সেনাবাহিনীতে স্বেচ্ছাসেবক হিসেবে যোগদান করেছিলেন এবং দোনবাসের যুদ্ধে নিহত হন। 

## মৃত্যু
৪ জুন, ২০১৮ তারিখে, ক্যান্টারকে মাথায় গুলিবিদ্ধ অবস্থায় ওবিরোকে পাওয়া যায়। ঘটনাস্থলে পাওয়া একটি চিরকুটের উদ্ধৃতি দিয়ে কর্তৃপক্ষ তার মৃত্যুকে আত্মহত্যা বলে ঘোষণা করেছে। মৃত্যুর সময় তিনি তার স্ত্রী এবং তিন সন্তানকে রেখে গেছেন। 

## তথ্যসূত্র

বিষয়শ্রেণী:কিয়েভের ব্যক্তি
বিষয়শ্রেণী:২০১৮-এ মৃত্যু
বিষয়শ্রেণী:১৯৮১-এ জন্ম
বিষয়শ্রেণী:অপর্যালোচিত অনুবাদসহ পাতা
জুরি দত্ত

**জুরি দত্ত** একাধারে অনুবাদক, গল্পকার, প্রবন্ধ লেখক, সম্পাদক এবং সমালোচক।তিনি এ পর্যন্ত  আঠটি বই প্রকাশিত করেছেন। তিনি তেজপুর বিশ্ববিদ্যালয়ের অসমিয়া বিভাগের প্রধান এবং সহকারী অধ্যাপিকা। তিনি ২০২২ সালে নারায়ণের *কছারেথি: আরায়া নারী*  বই অনুবাদের জন্য  সাহিত্য আকাদেমির অনুবাদ পুরস্কার পেয়েছে।

## জন্ম
তিনি লখিমপুরের ঢাকুয়াখানা জেলার উজনি জলভারী গ্রামে জন্মগ্রহণ করেন।  তাঁর বাবার নাম ছিলেন প্রয়াত লক্ষীনাথ দত্ত এবং মার নাম  ছিলেন প্রয়াত কুঞ্জলতা দত্ত।

## শিক্ষা
তিনি পশ্চিম ঢাকুয়াখানা উচ্চ মাধ্যমিক বিদ্যালয় থেকে তার স্কুল জীবন সম্পন্ন করেন। এরপর তিনি কটন কলেজ থেকে স্নাতক ডিগ্রি গ্রহণ করেন । তিনি তেজপুর বিশ্ববিদ্যালয় থেকে ১৯৯৮ সালে ইংরেজি বিষয়ে স্নাতকোত্তর ডিগ্রি অর্জন করেন। তিনি অসমিয়া বিষেয়ও স্নাতকোত্তর ডিগ্রি অর্জন করেন। তিনি ২০০৭ সালে  রাজীব গান্ধী বিশ্ববিদ্যালয় থেকে পি.এইচ..ডি. ডিগ্রি পেয়েছেন।

## কর্মজীবন
তিনি বর্তমানে তেজপুর বিশ্ববিদ্যালয়ের অসমিয়া বিভাগের প্রধান অধ্যাপিকা।তাঁর পূর্বে তিনি রাজীব গান্ধী বিশ্ববিদ্যালয়ের অধ্যাপিকা হিসেবেও দায়িত্ব পালন করেছেন।

## সাহিত্য জীবন

### প্রবন্ধের সংগ্রহ

# *শিরর বাবে এজোপা হালধীয়া সোণারু (*টেমচুলা আওর ইংরেজি ছোটগল্পের সংকলন *"লাবার্নাম ফর মাই হেড"* থেকে অনুবাদ), পূর্বায়ণ পাবলিকেশন্স, আইএসবিএন: 978-81-19001-08-8,২০২৩।
# *কছারেথি: অরায়া নারী* (নারায়ণের মালায়ালম উপন্যাস *কোচরেঠির অনুবাদ: আরায়া নারী* ), কস্তুরী প্রকাশন, আইএসবিএন: 978-93-5105-357-6,২০১৮

### সম্পাদনা

# *নির্বাচিত অসমিয়া কুইয়র গল্প*, স্টুডেন্ট হাউস, আইএসবিএন: 978-93-94776-12-8, (জিন্তু গীতার্থের সহযোগিতায়),২০২২

### প্রবন্ধের সংগ্রহ

# *Ethnic Worlds in Select Indian Fictions*, SAGE Publication India: New Delhi, ISBN 978-81-321-1846-6, 2014৷
# *Ethnicity in the Fiction of Lummer Dai and Yeshe Dorjee Thongchi: A New  Historicist Approach*, Adhyayan Publishers and Distributors: New Delhi, ISBN 978-81-8435-322-8, 2012৷
# সাহিত্য সমাজ আৰু সাহিত্যতত্ত্ব, পূৰ্বায়ণ প্ৰকাশন, ২০২২

### গল্পের সংকলন

# *কিউবার উপকূলে স্বপ্ন দেখা মেয়েটি*, অ্যাঞ্জেলিকা ইমপ্রিন্টস, ২০০৯
# *আনে*, পূর্বায়ন পাবলিকেশন্স,২০২৪

## পুরস্কার এবং সম্মান

# সাহিত্য আকাদেমি অনুবাদ পুরস্কার,২০২২ 

## তথ্যসূত্র


বিষয়শ্রেণী:জীবিত ব্যক্তি
বিষয়শ্রেণী:সাহিত্য অকাডেমি পুরস্কার বিজয়ী
মিঠুন চক্রবর্তীর চলচ্চিত্র তালিকা

alt=|কেন্দ্র|থাম্ব|২০০৫ সালের আইএফএফআই - তে মিঠুন
ভারতীয় অভিনেতা, টেলিভিশন ব্যক্তিত্ব এবং প্রযোজক **[[মিঠুন চক্রবর্তী|মিঠুন চক্রবর্তীর]]** সম্পূর্ণ চলচ্চিত্র তালিকা নিচে দেওয়া হল , যিনি হিন্দি সিনেমার পাশাপাশি বাংলা সিনেমাতেও কাজ করেন । তিনি পর্দায় বিভিন্ন চরিত্রে অভিনয় করেছেন এবং তার নৃত্য দক্ষতার জন্যও পরিচিত।

## চলচ্চিত্র

## টেলিভিশন

## সঙ্গীত ভিডিওতে উপস্থিতি

## অপ্রকাশিত চলচ্চিত্র
মিঠুন চক্রবর্তী অভিনীত অপ্রকাশিত চলচ্চিত্রগুলির তালিকা নিচে দেওয়া হল, যেখানে সঠিক কালানুক্রমিক ক্রমে রয়েছে। তার দীর্ঘ কর্মজীবনে, মিঠুন বেশ কিছু ছবিতে কাজ করেছেন যা কখনও মুক্তি পায়নি।

## তথ্যসূত্র

## বহিঃসংযোগ
*

বিষয়শ্রেণী:ভারতীয় চলচ্চিত্র তালিকা
বিষয়শ্রেণী:অভিনেতাদের চলচ্চিত্র তালিকা
সুদেশ কুমার সুব্বা

**সুদেশ কুমার সুব্বা** হলেন সিকিমের একজন ভারতীয় রাজনীতিবিদ। তিনি সিকিম ক্রান্তিকারী মোর্চার সদস্য। তিনি একাদশ সিকিম বিধানসভার বিধানসভার সদস্য। তিনি ৬,০৩৯ ভোট পেয়ে এসডিএফের টিকা রাম ছেত্রীকে পরাজিত করেন।

## শিক্ষাজীবন
তিনি ১৯৯৮ সালে সিকিম সরকারি ডিগ্রি কলেজ থেকে স্নাতক ডিগ্রি অর্জন করেন।

## তথ্যসূত্র

বিষয়শ্রেণী:গ্যালশিং জেলার ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:সিকিম ক্রান্তিকারী মোর্চার রাজনীতিবিদ
বিষয়শ্রেণী:সিকিম বিধানসভার সদস্য ২০২৪-২০২৯
বিষয়শ্রেণী:জীবিত ব্যক্তি
শেরিং থেন্ডুপ ভুটিয়া

**শেরিং থেন্ডুপ ভুটিয়া** (জন্ম ১৯৬৫) সিকিমের একজন ভারতীয় রাজনীতিবিদ। তিনি গিয়ালশিং জেলার ইয়োকসাম-তাশিডিং বিধানসভা কেন্দ্রের একজন বিধায়ক। তিনি সিকিম ক্রান্তিকারী মোর্চার প্রতিনিধিত্ব করছেন। তিনি ২০২৪ সালের সিকিম বিধানসভা নির্বাচনে জয়ী হন।

## প্রাথমিক জীবন এবং শিক্ষা
ভুটিয়া ইউকসোম তাশিডিং থেকে এসেছে। তার বাবার নাম তোপগে ভুটিয়া। তিনি ১৯৮৯ সালে উত্তরবঙ্গ বিশ্ববিদ্যালয় থেকে বাণিজ্যে স্নাতক ডিগ্রি অর্জন করেন। তিনি একজন অবসরপ্রাপ্ত সরকারি কর্মচারী। তিনি বিএসি চোংরাং-এ ব্লক ডেভেলপমেন্ট অফিসার এবং ইউকসোম সাব ডিভিশনে সাব ডিভিশনাল ম্যাজিস্ট্রেট হিসেবে দায়িত্ব পালন করেন।

## কর্মজীবন
ভুটিয়া ২০২৪ সালের সিকিম বিধানসভা নির্বাচনে সিকিম ক্রান্তিকারী মোর্চার প্রতিনিধিত্ব করে ইয়োকসাম তাশিডিং বিধানসভা কেন্দ্র থেকে জয়ী হন। তিনি ৪,৮১২ ভোটের ব্যবধানে সিকিম ডেমোক্রেটিক ফ্রন্টের মিওয়াং গিয়াতসো ভুটিয়াকে পরাজিত করেছেন।

## তথ্যসূত্র

বিষয়শ্রেণী:গ্যালশিং জেলার ব্যক্তি
বিষয়শ্রেণী:সিকিম ক্রান্তিকারী মোর্চার রাজনীতিবিদ
বিষয়শ্রেণী:১৯৬৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সিকিম বিধানসভার সদস্য ২০২৪-২০২৯
বিষয়শ্রেণী:উত্তরবঙ্গ বিশ্ববিদ্যালয়ের প্রাক্তন শিক্ষার্থী
মো. হযরত আলী (অধ্যাপক)

**মো. হযরত আলী** (জন্ম: ৯ জুন ১৯৬৪) একজন বাংলাদেশী প্রকৌশলী এবং অধ্যাপক। তিনি বর্তমানে চট্টগ্রাম প্রকৌশল ও প্রযুক্তি বিশ্ববিদ্যালয়ের পুরকৌশল বিভাগের অধ্যাপক হিসেবে দায়িত্ব পালন করছেন। তিনি পূর্বে খুলনা প্রকৌশল ও প্রযুক্তি বিশ্ববিদ্যালয়ের অন্তর্বর্তীকালীন উপাচার্য হিসেবে দায়িত্ব পালন করেছেন।

## শিক্ষাজীবন
মো. হযরত আলী ১৯৮৮ সালে তৎকালীন বিআইটি খুলনা (বর্তমান খুলনা প্রকৌশল ও প্রযুক্তি বিশ্ববিদ্যালয়) থেকে পুরকৌশল বিভাগে স্নাতক ডিগ্রি লাভ করেন। এরপর তিনি থাইল্যান্ডের এশিয়ান ইনস্টিটিউট অব টেকনোলজি থেকে পুরকৌশলে মাস্টার্স এবং মালয়েশিয়ার পুত্রা মালয়েশিয়া বিশ্ববিদ্যালয় থেকে পিএইচডি ডিগ্রি লাভ করেন।

## কর্মজীবন
মো. হযরত আলী ১৯৮৯ সালে চট্টগ্রাম প্রকৌশল ও প্রযুক্তি বিশ্ববিদ্যালয়ের (চুয়েট; তৎকালীন বিআইটি চট্টগ্রাম) পুরকৌশল বিভাগে প্রভাষক হিসেবে যুক্ত হন। এরপর ১৯৯৭ সালে সহকারী অধ্যাপক, ২০০১ সালে সহযোগী অধ্যাপক এবং ২০০৪ সালে পূর্ণ অধ্যাপক হিসেবে পদোন্নতি পান। এছাড়া তিনি মালয়েশিয়া প্রযুক্তি বিশ্ববিদ্যালয়ের পুরকৌশল অনুষদের চুক্তিভিত্তিক সহযোগী অধ্যাপক এবং কাসেল বিশ্ববিদ্যালয় ও আইএইচই ডেলফট ইনস্টিটিউট ফর ওয়াটার এডুকেশনের ভিজিটিং অধ্যাপক হিসেবেও কাজ করেছেন।

মো. হযর‍ত আলী ২০০৩ থেকে ২০০৫ এবং ২০১১ থেকে ২০১৩ সালে দুই দফায় চুয়েটের পুরকৌশল বিভাগের প্রধান হিসেবে দায়িত্ব পালন করেছেন। ২০১৩ থেকে ২০১৫ সাল পর্যন্ত তিনি চুয়েটের স্থাপত্য ও পরিকল্পনা অনুষদ এবং ২০১৫ থেকে ২০১৭ সাল পর্যন্ত পুরকৌশল অনুষদের ডিন হিসেবে দায়িত্ব পালন করেছেন। এছাড়া তিনি বাংলাদেশ মেরিটাইম বিশ্ববিদ্যালয়ের সিনেট সদস্য ছিলেন।

২০২৫ সালের এপ্রিল মাসে খুলনা প্রকৌশল ও প্রযুক্তি বিশ্ববিদ্যালয়ের (কুয়েট) শিক্ষার্থীদের আন্দোলন ও অনশনের পরিপ্রেক্ষিতে ২৫ এপ্রিল শিক্ষা মন্ত্রণালয় বিশ্ববিদ্যালয়ের তৎকালীন উপাচার্য মুহাম্মদ মাছুদ কামাল ও উপ-উপাচার্য শেখ শরীফুল আলমকে অব্যাহতি প্রদান করে। এরপর ১ মে মো. হযরত আলীকে পরবর্তী উপাচার্য নিয়োগের পূর্ব পর্যন্ত বিশ্ববিদ্যালয়ের অন্তর্বর্তীকালীন উপাচার্য হিসেবে ‘রুটিন দায়িত্বে’ নিয়োগ দেওয়া হয়। ৩ মার্চ তিনি অন্তর্বর্তীকালীন উপাচার্য পদে আনুষ্ঠানিকভাবে দায়িত্ব গ্রহণ করেন।

খুলনা প্রকৌশল ও প্রযুক্তি বিশ্ববিদ্যালয়ের অন্তর্বর্তীকালীন উপাচার্য হিসেবে যোগদানের পর বিশ্ববিদ্যালয়ের অচলাবস্থা নিরসনের লক্ষ্যে ৪ মে থেকে শ্রেণিকার্যক্রম শুরু করার ঘোষণা দিলেও, আন্দোলনকালীন শিক্ষার্থী কর্তৃক শিক্ষকদের লাঞ্ছনার অভিযোগে শিক্ষকরা কর্মবিরতি ডাকেন। ১২ মে তারিখে অভিযুক্ত শিক্ষার্থীদের বিরুদ্ধে কারণ দর্শানোর নোটিশ দেওয়া হয়। এই শিক্ষার্থীদের বিরুদ্ধে আন্দোলনকালীন বহিষ্কারাদেশ দেওয়া হলেও, আন্দোলনের চাপের মুখে সেই আদেশ প্রত্যাহার করা হয়েছিল। কারণ দর্শানোর নোটিশের বিরুদ্ধে শিক্ষার্থীরা প্রতিবাদ জানালে ১৮ মে থেকে শিক্ষকরা প্রশাসনিক কাজেও কর্মবিরতির ঘোষণা দেন। ১৯ মে থেকে শিক্ষকরা জড়িত শিক্ষার্থীদের শাস্তি নিশ্চিতে উপাচার্যের কার্যালয়ে অবস্থান নেন এবং ২১ মে অন্তর্বর্তীকালীন উপাচার্যের প্রতি অনাস্থা জানান এবং তার পদত্যাগ দাবি করেন। এর প্রেক্ষিতে ২২ মে হযরত আলী কুয়েটের অন্তর্বর্তীকালীন উপাচার্যের পদ থেকে পদত্যাগ করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৬৪-এ জন্ম
বিষয়শ্রেণী:বাংলাদেশী পুরকৌশলী
বিষয়শ্রেণী:চাঁপাইনবাবগঞ্জ জেলার ব্যক্তি
বিষয়শ্রেণী:খুলনা প্রকৌশল ও প্রযুক্তি বিশ্ববিদ্যালয়ের উপাচার্য
বিষয়শ্রেণী:চট্টগ্রাম প্রকৌশল ও প্রযুক্তি বিশ্ববিদ্যালয়ের শিক্ষক
বিষয়শ্রেণী:খুলনা প্রকৌশল ও প্রযুক্তি বিশ্ববিদ্যালয়ের প্রাক্তন শিক্ষার্থী
এরুং তেনজিং লেপচা

**এরুং তেনজিং লেপচা** হলেন সিকিমের একজন ভারতীয় রাজনীতিবিদ। তিনি সিকিম ক্রান্তিকারী মোর্চার সদস্য। তিনি একাদশ সিকিম বিধানসভার বিধানসভার সদস্য। তিনি ৯৬২৪টি ভোট পেয়ে জয়ী হন। ২০২৫ সালে তিনি সেরা ভারতীয় গোল্ডেন পার্সোনালিটিজ পুরস্কার ২০২৫ জিতেন।

## শিক্ষাজীবন
তিনি ২০১৩ সালে দিল্লি বিশ্ববিদ্যালয় থেকে কলা বিভাগে স্নাতক ডিগ্রি অর্জন করেন।

## তথ্যসূত্র

বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:সিকিম ক্রান্তিকারী মোর্চার রাজনীতিবিদ
বিষয়শ্রেণী:সিকিম বিধানসভার সদস্য ২০২৪-২০২৯
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:সোরেং জেলার ব্যক্তি
মদন সিন্টুরি

**মদন সিন্টুরি** হলেন সিকিমের একজন ভারতীয় রাজনীতিবিদ। তিন সিকিম ক্রান্তিকারী মোর্চার সদস্য। তিনি একাদশ সিকিম বিধানসভার বিধানসভার সদস্য। তিনি ৫৬৭৮ ভোট পেয়ে জয়ী হন।

## তথ্যসূত্র

বিষয়শ্রেণী:সোরেং জেলার ব্যক্তি
বিষয়শ্রেণী:সিকিম ডেমোক্রেটিক ফ্রন্টের রাজনীতিবিদ
বিষয়শ্রেণী:সিকিম বিধানসভার সদস্য ২০০৯-২০১৪
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:সিকিম ক্রান্তিকারী মোর্চার রাজনীতিবিদ
বিষয়শ্রেণী:সিকিম বিধানসভার সদস্য ২০২৪-২০২৯
বিষয়শ্রেণী:জীবিত ব্যক্তি
কৃষ্ণা কুমারী রাই

**কৃষ্ণা কুমারী রাই** (জন্ম ১৯৭৭) সিকিমের একজন ভারতীয় রাজনীতিবিদ। তিনি সিকিম ক্রান্তিকারী মোর্চা দলের সদস্য। তিনি একাদশ সিকিম বিধানসভায় বিধানসভার সদস্য নির্বাচিত হয়েছিলেন কিন্তু শপথ গ্রহণের একদিন পরই পদত্যাগ করেন।

## প্রাথমিক জীবন এবং শিক্ষা
কুমারী রাই ১৯৯৩ সালে উত্তরবঙ্গ বিশ্ববিদ্যালয়ের সিকিম সরকারি ডিগ্রি কলেজ থেকে স্নাতক ডিগ্রি অর্জন করেন। তিনি সিকিমের মুখ্যমন্ত্রী প্রেম সিং তামাংকে বিয়ে করেছিলেন। তাদের একমাত্র ছেলে হলো আদিত্য তামাং। তিনি রাই সম্প্রদায়ের অন্তর্ভুক্ত।

## কর্মজীবন
কুমারী রাই ২০২৪ সালের সিকিম বিধানসভা নির্বাচনে নামচি জেলার নামচি-সিংহিথাং বিধানসভা কেন্দ্র থেকে সিকিম ক্রান্তিকারী মোর্চার প্রতিনিধিত্ব করে জয়ী হন। কিন্তু শপথ গ্রহণের একদিন পরই তিনি পদত্যাগ করেন। জানা গেছে যে দল তাকে রাই সম্প্রদায়ের অধ্যুষিত নির্বাচনী এলাকায় প্রবেশের জন্য প্রার্থী করেছে। উপনির্বাচনে তার ছেলে এই আসন থেকে প্রতিদ্বন্দ্বিতা করবেন বলে আশা করা হয়েছিল। তিনি ৭৯০১ ভোট পেয়ে তার নিকটতম প্রতিদ্বন্দ্বী এসডিএফের বিমল রাইকে ৫৩০২ ভোটের ব্যবধানে পরাজিত করেন।

## তথ্যসূত্র

বিষয়শ্রেণী:নামচি জেলার ব্যক্তি
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:১৯৭৭-এ জন্ম
বিষয়শ্রেণী:সিকিম ক্রান্তিকারী মোর্চার রাজনীতিবিদ
বিষয়শ্রেণী:সিকিম বিধানসভার সদস্য ২০২৪-২০২৯
বিষয়শ্রেণী:জীবিত ব্যক্তি
বিষয়শ্রেণী:সিকিম বিধানসভার নারী সদস্য
বিষয়শ্রেণী:রাই ব্যক্তি
সতীশ চন্দ্র রাই (রাজনীতিবিদ)

**সতীশ চন্দ্র রাই** একজন ভারতীয় রাজনীতিবিদ। তিনি নামচি-সিংহিথাং থেকে সিকিম বিধানসভার সদস্য। তিনি ২০২৪ সালের সিকিম বিধানসভার উপনির্বাচনে সিকিম ক্রান্তিকারী মোর্চার সদস্য হিসেবে নির্বাচিত হন।

## তথ্যসূত্র

বিষয়শ্রেণী:সিকিম বিধানসভার সদস্য ২০২৪-২০২৯
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:নামচি জেলার ব্যক্তি
বিষয়শ্রেণী:সিকিম ক্রান্তিকারী মোর্চার রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:রাই ব্যক্তি